1453-ban "Platea Regis, keral wcza" néven említették. Kelemen Lajos szerint valaha "Szent-Király" utca lehetett. Nevezték Belső-Király utcának is, annak ellenére, hogy nem volt a városfalon kívüli meghosszabbítása. Az első világháborút követően 1923-ban "Ion C. Brătianu" korábbi román miniszterelnökről nevezték el. A második bécsi döntés után 1941 és 1945 között ismét Király utca lett a neve. 1945-ben az akkor felszabadulás napjaként ünnepelt augusztus 23-i dátumról kapta; 1944-ben ezen a napon állt át Románia az antant oldalára. A romániai rendszerváltás után 1990-ben ismét I. C. Brătianuról nevezték el.